o
Pastori Margaret, olet tervetullut Suomeen ja ohjelmaamme.
Mukava nähdä. - Kiitos Herralle.
Mikä sai sinut tulemaan Suomeen? Uganda on kaukana.
Tämähän on jo toinen kerta.
Seuraan Herran antamaa tehtävää.
Ennen kuin Herra nousi taivaaseen, hän kutsui opetuslapset koolle.
Hän lupasi antaa voiman.
Hän lähetti opetuslapset kaikkialle maailmaan todistamaan Kristuksesta.
Haluan todistaa Herran hyvyydestä ja totella Hänen käskyään, -
jonka Herra antoi lapsilleen, ennen kuin Hän nousi taivaaseen.
Mukava kuulla.
Tarvitsemme elämässämme Jumalan voimaa.
Olen ollut kokouksissasi. Olen nähnyt, miten voima toimii.
Jumala on ilmestynyt.
Kerro hieman, millaisia ihmeitä olet nähnyt palvelutyössäsi.
Raamattu puhuu Herran seuraajista selkeästi.
Mark. 16:17:ssä sanotaan, -
että Jeesuksen seuraajia, uskovia, seuraavat tunnusmerkit.
Jeesus mainitsee ihmeet ja merkit.
Vaikka he joisivat tappavaa myrkkyä, se ei vahingoita heitä.
Meille on annettu tehtävä.
Herra suojelee meitä ja antaa meille voiman.
Hän on luvannut tehdä niin.
Olen nähnyt sitä palvelutyössäni.
Uskovana minun on pidettävä kiinni Jumalan lupauksista.
Jumala tarkoittaa sitä, mitä Hän sanoo, -
kun Hän lupaa seuraajilleen näin.
Olen nähnyt monia ihmeitä.
Ihmiset ovat parantuneet erilaisista sairauksista.
Ihmiset ovat parantuneet AIDS:ista ja syövästä.
Ihmiset, jotka ovat pahojen henkien vaivaamia, ovat vapautuneet.
Jumala on koskettanut ja muuttanut heitä.
Olen nähnyt läpimurtoja ja kasvua.
Tiedän, että minä vain seuraan Herran jalanjälkiä.
Hän sanoi: "Te tulette tekemään suuria ihmeitä."
Kun kävit seurakunnassamme, Helsingin cityseurakunnassa, -
näin, että ylläsi oli Jumalan voitelu.
Annoit tiedon sanoja sairauksista.
Kutsuit ihmisiä esiin tiedon sanoilla.
Millä tavalla saat ilmestystietoa Jumalalta -
sairauksista ja parantumisista?
Uskon, että ihmiset ovat jo rukoilleet itse ennen kokousta.
He haluavat, että Jumala koskettaa heitä.
Samoin minä rukoilen ennen kokousta, että Jumala parantaisi.
Kun olemme rukoilleet tahoillamme ja kokoonnumme yhteen, -
tiedon sanojen lahja aktivoituu.
Jumala antaa sen ylhäältä.
Herra näyttää, mitä seurakunnassa tapahtuu.
Joskus näen henkilön elämästä tiettyjä tapahtumia.
Toisinaan saan tuntemuksia omassa kehossani.
Herran Henki ilmoittaa, että henkilö on läsnä tilaisuudessa.
Toisinaan näen suoraan henkilön elämään.
Se on lahja.
Raamattu sanoo, että jokainen täydellinen lahja tulee ylhäältä.
Tiedon sanat ovat vain lahja.
Herra on päättänyt antaa tuon lahjan minulle.
Kun rukoilemme, Herra paljastaa meille tiettyjä asioita.
Herra sanoi: "Miksi salaisin Abrahamilta, mitä aion tehdä?"
Jumala ei halua salata asioita lapsiltaan.
Sinulle ja minulle, kuten monille muille ihmisille -
Herra paljastaa asioita Hänen työnsä kunniaksi.
Hän pitää kädestämme kiinni, kun vaellamme.
Hän johtaa ja auttaa meitä, jotta parannumme.
Olet kiertueen aikana käynyt 15 eri kaupungissa.
Olet käynyt Helsingissä, Turussa, Jyväskylässä ja muissa kaupungeissa
Oletko nähnyt ihmeitä Suomessa?
Olen nähnyt parantumisia.
Herra on parantanut korkeita verenpaineita.
Hän on vapauttanut ja rohkaissut.
Herra on parantanut monenlaisia sairauksia, -
jalkavaivoja, korvasairauksia ja monia muita sairauksia.
En edes muista niitä kaikkia.
Kokouksissa on käynyt paljon ihmisiä.
Sana ihmeistä on levinnyt. Ihmiset tulevat ihmettä etsien.
Miten kauan sinulla on ollut tällainen voitelu?
Miten sait voitelun?
Luullakseni rukouksen kautta.
Ihmisille annetaan lahjoja, kun he rukoilevat.
Ihmiset antavat lahjaksi liinoja, solmioita ja kortteja.
Herra halusi antaa minulle tämän lahjan.
Olen itsekin sairastanut vuosia sitten rintasyöpää.
Rukoilin: "Jos parannat syövän," -
"annan Sinulle elämästäni 99 prosenttia."
"Silloin rukoilen ihmisten puolesta."
"Anna minulle parantamisen armolahja."
Herra päätti niin. Se oli Hänen tahtonsa.
Hän toimii kuten hyväksi näkee.
Jumala päätti antaa minulle tämän lahjan.
Parantamisen armolahja ei ole kaavamainen.
Herra halusi antaa sen minulle.
Olen kuullut, että tulet hyvin vaikeasta taustasta.
Sinua on kohdeltu kaltoin. Lapsuutesi oli rankka.
Voisitko kertoa siitä hieman?
Äiti ja isä erosivat, kun olin 2.
Ei ollut helppoa kasvaa äitipuolen kanssa.
Afrikassa asiat ovat eri tavalla kuin maassanne.
Täällä on tietyt säännöt, jotka vaikuttavat.
Täällä huolehditaan, että lapset saavat hoitoa.
Kun minä olin lapsi, minulla ei ollut juuri mitään.
Isä kävi töissä kaukana kotoa.
Olin avuton. Kukaan ei pitänyt minusta huolta.
Kärsin monista vaivoista.
Vatsassani oli matoja.
Olin lähellä kuolemaa. Vatsassa oli vuotavia haavoja.
Kävin köyhien lasten koulua. Minua syrjittiin sielläkin.
Minua ei kylvetetty. Olin hyvin likainen ja epäsiisti.
Olin hyvin laiha. Opettajat olivat huolissaan.
Naapurissa asui valkoinen mies Amerikasta.
Miehellä oli hieno koira.
Talojemme välissä oli aita.
Koira haki ruokaa ja toi sitä meidän puolellemme.
Se hautasi ruoan maahan varastoon itselleen.
Koira toi meille ruokaa.
Kaivoimme ruoan esiin. Siksi sain matoja vatsaani.
Kärsimme todella paljon.
Tiesimme, ettei menneisyys merkitse mitään.
Tuska on todellista, mutta se ei kestä ikuisesti.
Kun Herra laittaa kätensä ihmisen ylle, -
taustalla tai kasvatuksella ei ole mitään merkitystä.
Olen syntynyt Afrikassa.
Olen kasvanut paikassa, jossa minusta ei ole huolehdittu.
Se ei määrää tulevaisuuttani.
Kaikkivaltias Jumala on määrännyt minunkin tulevaisuuteni.
Kun annoin elämäni Herralle, minulla oli läheinen uskova ystävä.
Hän oli Daisy Osborn.
Tohtori T. L. Osborn on ystävämme.
Olen saarnannut hänen seura- kunnassaan monta kertaa.
Rouva Osborn kävi Ugandassa puhumassa.
Silloin minussa heräsi halu saarnata evankeliumia.
Rouva Osborn rohkaisi etenkin naisia.
Rukoilin Jumalalta mahdollisuutta, -
jotta saisin seisoa lavalla julistamassa evankeliumia.
Rouva Osborn puhutteli minua.
Hän sanoi, ettei taustalla ole mitään merkitystä -
sen rinnalla, mitä Jumala haluaa tehdä.
Aloin käydä seurakunnassa.
Lupasin julistaa evankeliumia, jos Herra parantaa minut syövästä.
Herra on pyyhkinyt pois kyyneleeni.
En mieti enää menneisyyttä. Nykyhetki on kaunis.
Olen nähnyt ja koskettanut Herraa ja kuullut Hänen äänensä.
Mietin usein, mikä on ihminen, -
jolle maailmankaikkeuden Jumala, taivaan ja maan Luoja, haluaa puhua
Katso tomumajojamme, meitä, minua ja sinua, -
ja vertaa sitä kaikkeen siihen, mitä Herra on tehnyt.
Silti voimme kuulla Herran äänen.
Kun Jumala päättää valita jonkun työhönsä, -
kukaan ei voi sulkea portteja.
Hän antaa voitelun tiettyjä tehtäviä varten.
Raamatun mukaan Jumala on ennalta määrännyt meidät tehtäväämme.
Mahtavaa! Menit myös naimisiin.
Olet myös elänyt Idi Aminin aikana Ugandassa.
Ne olivat kauheita, outoja aikoja.
Sait jo silloin nähdä monenlaisia ihmeitä.
Kuulin miehestäsi ja Israelista.
Miehesi oli tulossa ja hankkimassa viisumia.
Silloin tapahtui erityinen ihme. Kertoisitko siitä?
Olimme paenneet maasta.
Idi Amin oli julma presidentti.
Olin siihen aikaan kihloissa. Olin opiskelija, kun Amin oli vallassa.
Tulin takaisin. Kävelin Kampalan kaduilla.
Kampala on Ugandan pääkaupunki.
Eräs profeetta näki minut kadulla.
Hän juoksi perääni ja sanoi: -
"Minulla on sinulle profetia."
En tuntenut koko miestä.
Hän kertoi, että hänellä on minulle sana Jumalalta.
Hän pyysi minua seurakuntaansa.
Seuraavana päivänä menin sinne ystäväni kanssa.
Mies sanoi, että Herra vie minut Israeliin.
Herra itse opettaisi minulle Raamattua.
Minusta tulisi saarnaaja.
Kun kävisin Israelissa, saarnaamisesta tulisi helppoa, -
koska näkisin Raamatun historialliset paikat.
En uskonut miestä. En ollut ajatellut ryhtyväni saarnaajaksi.
Olin liike-elämässä. Työskentelin pankissa.
En ajatellut ryhtyväni saarnaajaksi.
Mies sanoi, että profetia toteutuu 2 - 7 vuoden kuluessa.
Olimme juuri tulleet maanpaosta. Olimme hyvin köyhiä.
Ruoasta oli pulaa. Mieheni oli työtön.
Minulla ei ollut mitään.
Jatkoin toimiani. En juurikaan ajatellut Jumalan kutsua.
Eräänä päivänä kuulin, miten Herra sanoi: "Aika on tullut."
Sanoin miehelleni: "Lähden Jerusalemiin."
Mieheni piti minua hulluna. Meillä ei ollut varaa siihen.
Minulla ei ollut edes passia eikä viisumia.
Pidin pintani, vaikka mieheni vastusteli.
Hän epäili, että olin kuullut väärin tai keksinyt kaiken.
Hän sanoi, että meillä ei ole varaa matkustamiseen.
Vastasin: "Herra on sanonut, että lähden Jerusalemiin."
"Huomenna, kun menet kaupungille, saat työpaikan."
"Joku tulee puhumaan kanssasi. Saat työpaikan."
"Saat sopimuksen ja ennakkomaksun."
"Rahat tulevat lentolippuuni."
Mieheni soitti kaikille ja kertoi, että olen sekoamassa.
Hän epäili, että jokin on pahasti pielessä.
Seuraavana päivänä mieheni meni ulos aivan tavalliseen tapaan.
Eräs mies koputti häntä olkapäälle.
Hän kysyi: "Oletko John Musungu?"
"Olen etsinyt sinua kaikkialta. Tarjoamme sinulle työsopimusta."
Mieheni meni hänen mukaansa.
Hän allekirjoitti työsopimuksen.
Rahat riittivät juuri lippuihini.
Mies palasi yllättyneenä kotiin.
Hän kertoi kaikille: "Vaimoni on profeetta."
Kysyin häneltä heti ovella: "Missä ovat rahat?"
Olin varma, että Herra antaa rahat lippuihin.
Mieheni antoi rahat. Rahat riittivät lippuihin.
Muuta ei juuri jäänytkään.
Kysyin: "Mitä nyt teemme?"
Matkustin bussilla Nairobiin.
Menin Nairobissa viisumitoimistoon.
Halusin viisumin Israeliin.
Virkailijat sanoivat, etten voi saada viisumia, -
koska siihen kuluu monta päivää.
Sanoin: "Herra on käskenyt minua menemään Israeliin."
"Minun on päästävä sinne tänä iltana."
Virkailijat sanoivat, ettei se onnistu.
Sanoin, että minun on saatava viisumi samana päivänä.
Nainen soitti puhelun ja sulki tiskin.
Jumalan voima oli hyvin vahva.
Tunsin valtavan voitelun.
Tunsin Herran voiman ja kirkkauden ympärilläni.
Kuulin äänen: "Nyt on aika. Annan sinulle tehtävän Israelissa."
"Opiskelet Raamattua ja alat saarnata."
Viisumitoimistossa sanottiin, etten saa viisumia samana päivänä.
Minulla oli mukana vauvani. Istuin odotustilassa tiskin ääressä.
En tiennyt, että odotussalissa oli kameroita.
Aloin rukoilla ja huutaa Jumalan puoleen.
Sanoin, etten lähde siitä paikasta ilman viisumia.
Rukoilin kovasti.
Aloin rukoilla kielillä.
Rukoilin Aabrahamin Jumalaa.
Kamerat kuvasivat ja rukoilin kielillä.
En tiennyt, että annoin kielillä ohjeita toimiston virkailijoille.
En puhu hepreaa enkä arameaa.
Rukoilin kielillä.
Nainen avasi taas tiskin ja kutsui minua.
Puhuin edelleen kielillä.
En voinut sille mitään.
En pystynyt lopettamaan kielillä rukoilemista.
Virkailija istui siellä silmät suurena.
Hän kysyi, mistä olen kotoisin. "Ugandasta", vastasin.
Hän kysyi: "Kuka opetti sinulle heprean kieltä?"
Sanoin, etten osaa hepreaa. Nainen kertoi, mitä olin sanonut.
Olin sanonut: "Näin sanoo Israelin Herra:" -
"Tämän naisen on määrä julistaa evankeliumia."
"Olen antanut hänelle tehtävän. Antakaa hänelle viisumi."
Se oli mahtavaa. Virkailija katsoi minua suurin silmin.
Kaikki virkailijat miettivät, mitä he tekisivät.
Puhuin uudelleen kielillä.
Nainen sanoi: "Ole kiltti ja lopeta."
Jumala sanoi kauttani: "Antakaa tälle naiselle viisumi heti."
Nainen kielsi minua puhumasta. Hän otti passini ja antoi viisumin.
Minulla oli noin 100 dollaria.
Minun oli määrä yöpyä hotellissa.
Lähdin viisumitoimistosta ja menin ostamaan lentolippua.
En tuntenut ketään.
Puhuin matkatoimiston virkailijalle.
Eräs mies tuli luokseni ja kysyi: "Oletko Margaret Musungu?"
Kerroin, että olen menossa Israeliin ensimmäistä kertaa.
Sanoin olevani menossa katsomaan Raamatun paikkoja.
Mies katsoi minua.
Minulla ei ollut ketään tuttua Israelissa.
Menin uskossa.
Yhtäkkiä mies oli poissa. Hän vain katosi.
Menin vauvani kanssa lentokentälle.
Tapasin erään pariskunnan. He olivat noin 60-vuotiaita.
He sanoivat, että poikani on hyvin komea.
En tiennyt, että poikani oli komea.
Jumalalla on keinonsa solmia yhteyksiä.
Mies otti passini. En ollut matkustanut ennen.
He halusivat matkustaa kanssani ja auttaa minua pääsemään maahan.
Mies auttoi asiakirjojen kanssa. Nainen syötti lastani.
Menimme lentokoneeseen.
Nainen puki ja hoiti lastani.
Mies huolehti passistani. Menimme lentokoneeseen.
He kysyivät, oliko joku minua vastassa Jerusalemissa.
Vastasin: "En tunne siellä ketään."
Sydämessäni tiesin, että Herra oli kanssani.
Minulla ei ollut rahaa. Tiesin, että Herra pitää minusta huolen.
Istuin lentokoneessa heidän vieressään.
Määränpäässä he pyysivät minua luokseen.
Mutta he antoivat minulle myös rahaa.
Raha olisi riittänyt hyvin koko matkalle.
Kun tulin lentokoneesta, -
Joku mies piti kädessään kylttiä, jossa luki nimeni.
Pariskunta sanoi: "Etkö todellakaan tunne täältä ketään?"
Sanoin: "En tunne tuota miestä."
He kielsivät minua menemästä tuntemattoman miehen kanssa.
Silti koin, että Herra kehotti minua menemään hänen kanssaan.
Pariskunta varoitti minua. Herra kehotti minua menemään.
Tuntematon mies vei minut, lapseni ja matkatavarani autoon.
Pariskunta sanoi itkien: -
"Jos tarvitset jotakin, soita meille."
Istuin miehen kanssa autossa.
Hän näki minut taustapeilistä.
Ajoimme Tel Avivista Jerusalemiin.
Katselin maaseutua.
Jeesuksen opetukset tulivat mieleeni.
Ylistyksen voima tuli ylleni. Aloin ylistää ja itkeä.
Mies näki, että itkin. Hän pysäytti auton ja meni ulos.
Hän otti liinan ja kuivasi kyyneleeni.
Mies alkoi lohduttaa minua.
Ymmärsin, mitä hän sanoi, vaikken osannut hänen kieltään.
Hän otti esiin rahaa ja laittoi ne syliini.
Hän sanoi: "Älä itke. Kaikki järjestyy."
Itkin, koska ylistin ja muistin Jeesuksen vaellusta.
Hän pyyhki kyyneleeni ja ajoi hotellille.
Minulla oli pariskunnan ja miehen antamat rahat.
Menimme sisään hotelliin, jonka nimi oli Batseba.
Kun kirjauduin sisään, mies maksoi hotellin.
Kirjoitin nimeni, ja mies katsoi minua.
Näin hänessä sellaisen rakkauden, jota en osaa selittää.
Kun kirjoitin nimeni ja käännyin katsomaan miestä, -
hän oli kadonnut. En nähnyt häntä enää.
Muistin, että hän oli sama mies kuin Nairobin passitoimistossa.
Hän oli Herran enkeli.
Herra oli lähettänyt hänet viemään minut Jerusalemiin.
Aloin ylistää Herraa.
Menin huoneeseen ja purin matkalaukut.
Sitten menin tyhjälle haudalle.
Herra on antanut meille matkoja ja tehtäviä.
Kukaan ei voi pysäyttää sitä, minkä Herra on määrännyt.
Jeesuksen haudalla tapasin miehen, joka tuli Intiasta.
Hänellä oli mukanaan ryhmä.
Hän oli pastori Chand.
Minulla ei ollut opasta. Pyhä Henki oli oppaani.
Olin tullut taksilla. Olin Jeesuksen haudalla.
Aloin taas puhua kielillä.
Pastorin opetusryhmä istui vieressäni.
Mies tuli luokseni ja kysyi: "Kuka olet?"
Vastasin: "Olen Margaret. Tulen Afrikasta."
"Olen majoittunut Batseba-hotelliin."
Hän kysyi, mikä on huoneeni numero.
Herra oli puhunut miehelle, että Afrikasta tulee nainen, -
jonka nimi on Margaret.
Hän lupasi ryhtyä oppaakseni.
Hänen ryhmänsä oli lähdössä takaisin kotimaahansa.
Mies jäi Israeliin Herran käskystä.
Mies kertoi asuvansa samassa hotellissa, viereisessä huoneessa.
Israelissa on paljon hotelleja. Siellä käy paljon turisteja.
Herra oli lähettänyt tuon miehen naapurihuoneeseen.
Mies esitteli minulle kaikki nähtävyydet.
Hän auttoi minua paljon.
Menin Salomonin temppeliin ylistämään ja rukoilemaan.
Tapasin siellä erään saksalaisen naisen.
Hän tuli ihailemaan vauvaani.
Hänkin asui samassa hotellissa huoneeni lähellä.
Hän alkoi hoitaa lastani.
Hän syötti ja hoiti lasta, kun mies opetti minulle Raamattua.
Pastori Chand vei minut kaikkialle Israeliin.
Hän esitteli minulle Raamatun paikkoja.
Saarnaaminen on minulle helppoa, -
koska olen nähnyt omin silmin kaikki tapahtumapaikat.
En nähnyt enää Herran enkeliä.
Tunsin kaikessa Herran läsnäolon, kun asuin hotellissa.
Katsoin alas hotellin ikkunasta.
Hotellissa oli häät.
Hotellin omistaja näki minut katselemassa.
Hän oli hieman hämmästynyt nähdessään minut siellä.
Hotellin omistaja tuli ja koputti ovelleni.
Hän kysyi: "Mistä tulet?" Vastasin: "Afrikasta, Ugandasta."
Hän sanoi: "Mistä tahansa olet maksanutkin tässä hotellissa," -
"saat kaiken takaisin."
Hän tarjosi minulle kaiken.
Asuin ilmaisessa hotellissa. Mies nosti vauvani käsilleen.
Hän kutsui Aabrahamin, Iisakin ja Jaakobin Jumalaa.
Hän sanoi: "Siunaa tätä lasta."
Kun olin lähdössä, mies saattoi minut taksiin.
Hotellin omistaja voiteli jalkani.
Hän sanoi: "Isä, voitele tämä nainen suuria tekoja varten."
"Olkoon hän merkkinä Jumalan valtakunnassa."
Sen jälkeen menin lentokentälle.
Se oli valtava ihme.
Herra näki minut jo ennen kuin synnyin.
Enkeli oli määrätty auttamaan minua.
Hotellin omistajaa oli valmisteltu voitelemaan minut.
Opasta oli valmisteltu odottamaan minua.
Haluan sanoa, että kenenkään meistä ei sovi luopua.
Herra on asettanut eteemme polun.
Ef. 2:10:ssa sanotaan:
"Meidät on luotu toteuttamaan hyviä tekoja".
Olen yhä tuolla polulla, kunnes näen Herran kasvoista kasvoihin.
On hienoa kuulla. Tapahtui siis ihmeitä ihmeiden jälkeen.
Jumala valmisteli kaiken.
Elämässäsi on myös erityinen kutsu.
Haluat auttaa orpoja ja leskiä, joilla on AIDS.
Olet tehnyt työtä Ugandassa tällä alueella.
Kertoisitko siitä lisää?
Kun Idi Amin nousi valtaan Ugandassa, -
hän tapatti ensimmäisenä Ugandan koulutetut miehet.
Koulutus oli uhka Aminille, joka oli kouluja käymätön.
Hän piti kaikkia korkeasti koulutettuja uhkana.
Hän pelkäsi vallankumousta.
Hän tappoi lääkäreitä, asianajajia ja monia muita.
Jäljelle jäi monia leskiä.
Lisäksi oli koko ajan taisteluita eri ryhmien välillä.
Samaan aikaan AIDS levisi räjähdysmäisesti.
Kylissä miehillä on jopa kolme tai seitsemänkin vaimoa.
Jos miehellä on AIDS, kaikki vaimotkin saavat tartunnan.
AIDS levisi räjähdysmäisesti.
Uganda oli toisena koko maailmassa, -
jos vertaillaan AIDS:iin sairastuneiden määrää.
Istuin kerran autossa.
Edessäni istui nuori tyttö, iältään 12 - 14-vuotias.
Hän oli laittanut voidetta kasvoilleen.
Se oli levitetty epätasaisesti. Aloin hieroa hänen kasvojaan.
Tyttö alkoi itkeä.
Pyysin hänet teelle. Kysyin, miksi hän itkee.
Hän kertoi olevansa prostituoitu.
Hän oli mennyt asiakkaan luo toisen naisen kanssa.
Nainen oli vienyt rahaa miehen lompakosta.
Tytölle ei oltu maksettu. Hänellä ei ollut rahaa ruokaan.
Tyttö aikoi tappaa itsensä.
Sillä hetkellä koin, miten Pyhä Henki sanoi: -
"Näistä naisista tulee tärkeitä Jumalan valtakunnan työn kannalta."
"Ryhdy hoivaamaan heitä. Ole heille äiti."
"Vie heidät pois."
"Joistakuista tulee profeettoja ja evankelistoja."
Herra puhui viidestä palvelutehtävästä.
Herra antoi minulle tehtävän prostituoitujen parissa.
Nuori tyttö ryhtyi kutsumaan muita prostituoituja.
Ugandassa noituus on hyvin vahvaa.
Lapsia tapetaan rahan tähden.
Miehet ostavat tyttöjä ja käyttävät heitä hyväkseen.
Sen jälkeen he uhraavat tytöt noidille.
Monet kuolevat. Tytön kertomus kosketti minua.
Aloitin Rahab-työn.
Rahab oli prostituoitu, mutta hän ryhtyi palvelemaan Herraa.
Kuten sanottua, Ugandassa on paljon AIDS-leskiä.
Leskien lisäksi AIDS:ia sairastavat monet miehet.
AIDS:iin sairastuneiden määrä on todella suuri.
Herra on antanut minulle parantamisen armolahjan.
Herra on luvannut parantaa heidät, jos rukoilen heidän puolestaan.
Rukoilen heidän puolestaan. Menen talosta taloon, -
kylästä kylään, vapaa-aikanani.
Herra parantaa eri sairauksia.
Herra sanoi, etten voi mennä joka paikkaan.
Hän käski rakentaa parantamiskeskuksen.
Herra näytti tarkan paikan, kuten Hesekielille.
Hän vei minut tuon paikan yläpuolelle.
Hän sanoi, että siitä tulee kuin keidas.
Ihmiset tulevat janoissaan, mutta heidät ravitaan.
Ihmiset tulevat paranemaan kaikista sairauksista.
Herra lupasi parantaa kaikki, jotka tulevat.
Hän puhui AIDS:ista ja muista sairauksista.
Menin kotiin ja rukoilin. Herra näytti minulle näyn.
Tavallisesti alan rukoilla aamukolmelta.
Aamuviideltä menen ulos puutarhaan.
Rukoilen kolmesta viiteen.
Rukoillessani näin ihmisiä, jotka itkivät.
Heillä oli erilaisia sairauksia. He olivat pahojen henkien sitomia.
Herra sanoi: "Lupasit antaa 95 prosenttia ajastasi," -
"jos parantuisit syövästä. Paransin sinut."
"Nyt on aika täyttää lupaus. Rakenna parantumiskeskus."
Jumala lupasi ilmestyä ja parantaa.
Parantumiskeskuksesta tulee keidas, -
jonne tulee AIDS:ia sairastavia ja muita sairaita.
Monet heistä ovat prostituoituja ja leskiä.
Me aiomme rakentaa parantumiskeskuksen Ugandaan.
Kun palaan kotimaahani, alamme kaivaa perustuksia.
Myös Suomessa on monia kärsiviä ihmisiä.
On sairauksia ja muita kahleita.
Monet eivät tunne Jeesusta.
Mitä sanoisit niille, jotka haluavat elämäänsä muutoksen, -
mutta jotka eivät tiedä, miten vapautua?
Raamatussa sanotaan: "Alussa Jumala".
Jumala on ensimmäinen. Jumala on alfa.
Hän on myös omega, viimeinen.
Hän on kaiken alku ja loppu.
Raamatun mukaan kaikki on mahdollista, jos luotamme Herraan.
Jeesus on tie, totuus ja elämä.
Vain Jeesus voi antaa ihmiselle todellisen elämän.
Hän on elämä, tie ja totuus.
Jos henkilö on neuvoton tai toivoton, -
Jeesus voi osoittaa hänelle tien.
Kehotan ottamaan vastaan Jeesuksen, joka tasoittaa tien.
Hän parantaa sairaudet. Hän on totuus.
Kaikki muuttuu hyväksi.
Kiitos, pastori Margaret.
Voisitko lopuksi rukoilla sellaisten henkilöiden puolesta?
Uskon, että monet katsojat haluavat parantua ja vapautua.
Voisitko rukoilla? - Toki.
Psalmissa 125 sanotaan, että se, joka luottaa Herraan, -
on niin kuin Siionin vuori.
Hän ei koskaan horju.
Mikään ei horjuta ihmistä, joka luottaa Herraan.
Rukoilen nyt jokaisen henkilön puolesta.
Niin kuin vuoret ympäröivät Jerusalemia, -
niin Herra ympäröi omaa kansaansa.
Jos haluat, että Herra ympäröi sinua, -
nosta silmäsi Herraan, joka kaitsee lapsiaan.
Kun rukoilen, voitelu on hyvin vahva.
Se tuhoaa vihollisen kaikki työt.
Se katkaisee kaikki sairauden kahleet Jeesuksen nimessä.
Taivaallinen Isä. Rukoilen katsojien puolesta, -
missä tahansa he ovatkin, kodeissa ja työpaikoilla.
Jeesuksen nimessä huudan nimeäsi, Isä.
Olet suurin. Olet kunnian Kuningas.
Ojenna kätesi heitä kohti.
Joillakin on syöpä tai muita sairauksia.
Jotkut ovat pahojen henkien kahlitsemia.
On luusyöpää. Eräs nainen istuu sohvalla.
Sinulla on luusyöpä, joka kalvaa reisiluuta.
Jeesuksen nimessä käsken sinun parantua Pyhän Hengen voimasta.
Monet katsojat ovat epätoivoisia.
He tarvitsevat ilmestymistäsi nyt.
Ilmesty heille tässä hetkessä.
Anna voimasi koskettaa ja parantaa.
Nuhtelen kaikkia sairauksia. Sidon kaikki pahat henget.
Käsken niitä lähtemään Jeesuksen Kristuksen nimessä.
Herra, anna toivoa toivottomalle.
Anna toivottoman kokea toivoa.
Anna heidän kokea rakkautesi ja luovuttaa elämänsä Jeesukselle.
Rukoilen jokaisen katsojan puolesta.
Ihmeitä ja merkkejä tapahtuu tällä hetkellä.
Ota yhteyttä ja kerro, mitä Herra on tehnyt.
Ellet ole uudestisyntynyt, rukoile: "Isä," -
"Jeesuksen nimessä, annan elämäni Jeesukselle."
Jumala parantaa sairaita siellä, missä evankeliumia julistetaan.
Rukoilen, että jokainen katsoja saa parantua.
Isä, ylistän sinua.
Sinetöi jokainen ihme Pyhän Hengen voimalla, Jeesuksen nimessä. Aamen.
Suomennos: Marianne Tenetz